SCUM Manifesto

SCUM Manifesto er et radikalfeministisk manifest skrevet av Valerie Solanas og utgitt i 1967. Manifestet fikk stor offentlig oppmerksomhet da Solanas forsøkte å drepe kunstneren Andy Warhol i 1968 og det ble en ikonisk tekst innenfor radikalfeminismen fra slutten av 1960-årene.Echols, Alice (1989). Daring to Be Bad: Radical Feminism in America 1967–1975. Minneapolis, MN: University of Minnesota Press. ISBN 0-8166-1787-2.

Manifestet hevder at menn har ødelagt verden, og at det er opp til kvinner å reparere den. For å oppnå dette foreslår manifestet opprettelsen av organisasjonen SCUM, som skal jobbe for en omveltning av samfunnet og en eliminering av det mannlige kjønn. I en omtale av manifestet samme år som det ble utgitt forklarte Solanas at SCUM stod for «Society for Cutting Up Men», men etter at manifestet fikk sitt gjennombrudd i offentligheten uttalte hun at SCUM ikke stod for noe bestemt. Solanas holdt en rekke rekrutteringsmøter for SCUM da manifestet kom ut, men ti år senere uttalte hun at organisasjonen bare var et litterært redskap og aldri eksisterte som reell organisasjon.Hewitt, Nancy A. (2004). «Solanas, Valerie». In Susan Ware og Stacy Lorraine Braukman. Notable American Women: A Biographical Dictionary Completing the Twentieth Century. Cambridge, MA: Belknap Press. ISBN 0-674-01488-X.

Referanser

Kategori:Radikalfeminisme
Kategori:Manifester